На основу члана 35. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21 ), члана 37. став 1. тачка 28) Статута Града Ниша ("Службени лист Града Ниша", број 88/08, 143/16 и 18/19) и члана 10. став 2. Одлуке о оснивању Установе Нишки културни центар ("Службени лист Града Ниша", број 2/11 – пречишћен текст, 115/16, 99/20 и 85/21),

Скупштина Града Ниша, на седници одржаној \_\_\_\_\_\_\_\_\_\_\_\_\_\_, донела је

**Р Е Ш Е Њ Е**

I **ДАЈЕ СЕ САГЛАСНОСТ** на Предлог Одлуке о расписивању и спровођењу јавног конкурса за избор кандидата за директора Установе Нишки културни центар, број 285, који је утврдио Управни одбор ове установе, на седници одржаној 18.03.2022. године.

II Решење доставити Установи Нишки културни центар и Градској управи за друштвене делатности.

Број:

У Нишу,

**СКУПШТИНА ГРАДА НИША**

Председник

др Бобан Џунић

***О б р а з л о ж е њ е***

Чланом 35. став 2. Закона о култури („Службени гласник Републике Србије“, број 72/09, 13/16, 30/16- испр., 6/20, 47/21 и 78/21 ) прописано је да јавни конкурс, на основу ког се именује директор установе, расписује и спроводи Управни одбор Установе, уз претходну сагласност оснивача.

Члан 10. став 2. Одлуке о оснивању Установе Нишки културни центар ("Службени лист Града Ниша", број 2/11 – пречишћен текст, 115/16, 99/20 и 85/21), усаглашен је са наведеном законском одредбом и прописује да јавни конкурс расписује и спроводи Управни одбор Установе, уз претходну сагласност Скупштине Града.

Решењем Скупштине Града Ниша број 06-766/2018-52-3-02 од 04.07.2018. године, Срђан Савић је именован за директора Установе Нишки културни центар.

С обзиром на то да актуелном директору Установе Нишки културни центар истиче мандат, управни одбор Установе Нишки културни центар је на седници одржаној 18.03.2022. године, поступајући у складу са законом и актом о оснивању Установе, утврдио Предлог Одлуке о расписивању и спровођењу јавног конкурса за избор кандидата за директора Установе Нишки културни центар, број 285, и доставио га Градској управи за друштвене делатности, ради добијања претходне сагласности Скупштине Града Ниша. Саставни део Предлога Одлуке је и текст јавног конкурса за избор кандидата за директора Установе.

За реализацију предложеног акта није потребно обезбеђивање и коришћење додатних финансијских средстава из буџета Града.

Имајући у виду да је Предлог Одлуке о расписивању и спровођењу јавног конкурса за избор кандидата за директора Установе Нишки културни центар сачињен у складу са законом и прописима Града, као и циљевима садржаним у оснивачком акту, Градска управа за друштвене делатности је израдила нацрт Решења као у диспозитиву.

вршилац дужности начелника

Градске управе за друштвене делатности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миљан Ћирковић